title: José Luis Martínez Gómez
text: José Luis Martínez Gómez, naixito de Zaragoza, Aragón, o 19 de febrero de 1935 ye un chugador de baloncesto hue retirato y chirmán d'os tamién chugadors de baloncesto Alfonso Martínez, y Miguel Ángel Martínez.
  
  A suya familia se'n fue a vivir enta Barcelona quan ell teneba 11 anyatas, dos anyos dimpués principia a chugar a baloncesto en o Colegio La Salle Bonanova y un anyo dimpués en as categorias inferiors d'o Fútbol Club Barcelona. Con 15 yera parti d'a plantilla d'o primer equipo d'o FC Barcelona a on estió dica l'anyo 1955, quan ficha por o Aismalíbar Montcada chunto a suyo chirmán Alfonso. Un anyo dimpués os dos ficharían por o Real Madrid a on estioron dos anyos ta tornar a o FC Barcelona dica que Enric Llaudet desfizo a sección de baloncesto d'o club (conoixito como Llaudetazo). Sin de equipo os dos chirmán fichan por o Joventut de Badalona o suyo zaguer equipo en a alta competición.
  
  Estió 22 vegatas internacional con a selección espanyola y partecipó en os Chuegos d'a Mediterrania en a suya edición de 1955 aconseguindo a medalla d'oro, tamién partecipó en o Eurobasquet de 1959.
  
  Trachectoria esportiva 
   Cantera. Colegio La Salle Bonanova.
   1950/55. FC Barcelona.
   1955/56. Aismalíbar de Montcada.
   1956/58. Real Madrid.
   1958/61. FC Barcelona.
   1961/62. Joventut de Badalona.
  
  Chugadors de baloncesto d'Aragón
  Chugadors de baloncesto d'o FC Barcelona
  Chugadors de baloncesto d'o CB Joventut de Badalona
  Chugadors de baloncesto d'o Real Madrid
  Naixius de Zaragoza
  1935 (naixencias)